open-index/open-wikipedia-markdown huggingface dataset:
Plungės Birutės gatvės tiltas

**Plungės Birutės gatvės tiltas** (dar vadinamas *Gimnazijos tiltu*) – kelių tiltas Plungėje, Birutės gatvėje, nutiestas per Babrungo upės tarpsnį, skiriantį Gondingos HE tvenkinio dalis, kurių viena, mažesnioji, dar vadinama Plungės miesto tvenkiniu. Šalia tilto vakariniame krante stovi akmenų mūro Lurdo grota, Saulės gimnazija, rytiniame – virš miesto senųjų kapinių iškylanti Visų Šventųjų koplyčia. Tiltas kerta Babrungo slėnį šiaurės vakariniame miesto pakraštyje. Pastatytas žemiausioje Birutės gatvės vietoje, tarp įkalnių abiejuose krantuose.  

Senajame Kretingos–Telšių vieškelyje buvusi Kretingos gatvė, ėjusi per Turgaus aikštę, dabartinį Birutės vardą įgijo apie 1930 m. Už tilto prasidėjo Macenių kaimas. Šioje pusėje ant kalno kūrėsi 1928 m. iš Vokietijos atvykę vienuoliai kapucinai. Pirmieji su miestu jungę tiltai buvo mediniai. Tarpukario atviruke pavaizduotas čia stovėjęs medinis tiltas ant rąstinių atramų. 

Šiuolaikinis tiltas gelžbetoninis, iškilęs sovietmečiu, apie 1960–1970 m. Jo skersiniame pjūvyje – briaunotoji monolitinė plokštė su laikančiosiomis išilginėmis sijomis, sustiprintomis skersinėmis sijomis, atremtomis į masyvius taurus. Nekarpytos sistemos tiltas yra su gembėmis galuose. Bendras statinio ilgis apie 40 m. 

Ant tilto nutiestos dvi eismo juostos. Važiuojamoji dalis nuo šalitilčių atskirta betoniniais borteliais. Tiltą puošia ažūriniai ketaus turėklai (panašūs statyti sovietmečiu ir ant kitų tiltų). Jų galuose pastatytos atitvarinės betoninės sienelės su nišomis.

## Šaltiniai

## Nuorodos

* Birutės gatvė (Plungė) *wikimapia.com*
Doloresas (upė)

**Doloresas** () – upė Jungtinėse Amerikos Valstijose, pietvakarių Kolorade ir Jutoje; Kolorado upės kairysis intakas. Prasideda La Platos kalnuose Doloreso apygardoje. Teka į pietvakarius giliais kanjonais, už Doloreso gyvenvietės pasuka į šiaurės vakarus ir toliau srūva Paradokso slėniu. Už santakos su San Migeliu toliau graužiasi per kalnus, žemupyje teka Jutos teritorija. Įteka į Koloradą į šiaurės rytus nuo Moabo.

Didžiausi intakai: Vakarų Doloresas, San Migelis (dešinysis).

Upė smarkiai patvinsta pavasarį ir ankstyvą vasarą, tirpstant kalnų ledynams, o vidurvasarį nusenka iki menko upeliūkščio. Doloreso ir jo intakų vanduo naudojamas drėkinimui, vidurupyje sudarytas Makfi tvenkinys.

Pagrindinės gyvenvietės prie Doloreso: Doloresas, Geitvėjus.

Upei vardą greičiausiai apie 1765 m. suteikė ispanų pirklys Chuanas Marija Rivera, pavadinęs ją *Río de Nuestra Señora de los Dolores* („Švč. Marijos, Liūdinčiųjų Globėjos upė“).

## Šaltiniai
Doloresas

**Doloresas** ( 'skausmai, liūdesiai' < iš *La Virgen María de los Dolores* „Švč. Mergelės Marijos, Liūdinčiųjų Globėjos“ titulo) gali reikšti:
* Doloresas – upė JAV, Kolorado intakas;
* Doloresas – miestas Argentinoje, Buenos Airių provincijoje;
* Doloresas – miestas Kolumbijoje, Tolimos departamente;
* Doloresas – miestelis Salvadore;
* Doloresas – miestelis Gvatemaloje;
* Dolores Hidalgas – miestas Meksikoje, Gvanachuate;
* Doloresas – aukso ir sidabro kasykla Meksikoje;
* Doloresas – miestelis Nikaragvoje;
* Doloresas – gyvenvietės Filipinuose:
** Doloresas – Abros provincijoje;
** Doloresas – Rytų Samaro provincijoje;
** Doloresas – Kesono provincijoje;
* Doloresas – miestelis Ispanijoje, Valensijos regione;
* Doloresas – miestelis JAV, Kolorade;
* Doloreso apygarda – JAV, Kolorade;
* Doloresas – miestelis Urugvajuje.

Taip pat žr.:
* Dolores, Doloresa – moteriškas vardas.
Ganisonas

**Ganisonas** () – upė Jungtinėse Amerikos Valstijose, vakarų Kolorade; Kolorado upės kairysis intakas. Susidaro susiliejus Teiloro ir Isto upėms, prasidedančiomis Elko kalnuose. Aukštupyje teka į pietvakarius, vakarus, toliau pasuka į šiaurės vakarus ir graužiausi per Juodąjį kanjoną (Ganisono Juodojo kanjono nacionalinis parkas). Po santakos su Šiaurine Ganisono šaka pasuka į vakarus, įteka į Koloradą ties Grand Džankšinu.

Didžiausi intakai: Ankompagrė (kairysis), Šiaurės Ganisonas (dešinysis).

Aukštupyje upė patvenkta, sudaryti Bliu Mesos, Kristalo, Morou Pointo tvenkiniai. Vanduo naudojamas drėkinimui. Pagrindinės gyvenvietės prie upės – Ganisonas, Delta, Grand Džankšinas.

Ispanai upę nuo XVIII a. vadino San Chavjeru (*Río de San Javier*), indėnai – Tomičiu. Dabartinis pavadinimas suteiktas XIX a. antroje pusėje pagal amerikiečių armijos kapitoną Džoną Viljamsą Ganisoną.

## Šaltiniai
Husatonikas

**Husatonikas** () – upė Jungtinėse Amerikos Valstijose, Masačusetse ir Konektikute. Prasideda Berkširo aukštumose Pitsfildo apylinkėse. Teka į pietus vakarine Masačusetso, o vėliau Konektikuto dalimi. Įteka į Long Ailando sąsiaurį 6 km į rytus nuo Bridžporto.

Didžiausias intakas – Nogatakas (kairysis).

Ant upės įrengta keletas užtvankų, sudaryti Zoaro, Lilinounos tvenkiniai. Žemupio ruožas nuo Derbio (19 km) veikiamas jūros potvynių. Prie upės sudarytas Pauguseto valstijos miškas.

Husatoniko pakrantės tankiai gyvenamos – pagrindiniai miestai prie upės: Pitsfildas, Li, Greit Baringtonas (Masačusetsas), Niu Milfordas, Derbis, Šeltonas, Stratfordas (Konektikutas).

Upės pavadinimas kildinamas iš mohikanų kalbos žodžio *usi-a-di-en-uk* („vieta už kalno, kalnuotų vietų upė“).

## Šaltiniai
LDK lauko etmono dragūnų pulkas

**Lietuvos Didžiosios kunigaikštystės lauko etmono dragūnų pulkas** (LDK lauko etmono buožės dragūnų pulkas, ) – Abiejų Tautų Respublikos Lietuvos Didžiosios Kunigaikštystės kariuomenės kavalerijos dalinys, pulkas.

Dalinio pavadinime buvęs termimas "*Buława Polna*" buvo nuoroda į didžiojo etmono valdžios ženklą – buožę (lenk. *buława*) ir dalinio pavaldumą, tačiau ne į jo paskirties specifiškumą.

Dalinys suformuotas 1717 m. kariuomenės reformos metu. Tradiciškai nominaliu pulko vadu (šefu) visada buvo Lietuvos lauko etmonas.

## Pulko kariai
Lietuvos Didžiosios Kunigaikštystės karinėje sistemoje karinio dalinio viršininku (lenk. *szef*) neretai būdavo jo vardinis (titulinis) vadas, teikdavęs finansinę paramą. Praktinis vadovavimas tekdavo profesionaliems (ar karininko patentą įsigijusiems) kariškiams, įvardijamiems lenkišku terminu *dowódca*. Pulkui paprastai vadovavo pulkininkas. Pulko viršininko pareigos, siejamos su dideliais atlyginimais, dažniausiai buvo laikomos sinekūra. Viršininkai turėjo teisę kelti savo pavaldinių karininkų laipsnius (stiprinti).

### 
* lauko etmonas Stanislovas Ernestas Denhofas (1717-1728),
* kunigaikštis Mykolas Kazimieras Radvilas Žuvelė (1736–1744),
* Mykolas Masalskis (1744–1762 m. spalio 4 d.),
* Aleksandras Mykolas Sapiega (1762).

### 
* Oltymas (1717 m.),
* Masalskis (1754–1759),
* Pranciškus Bitautas (lenk. Franciszek Bitowt) (1772).
Karių algą reglamentavo 1717 m. etatas (nuostatai), kuriame buvo numatytos algų porcijos ir dalinių nuolatinės dislokacijos vietos su gaunamų algų šaltiniais, vadinamosios konsistencijos. Tautinio autoramento daliniuose – husarų, petihorų ir lengvosiose vėliavose – karininkai gaudavo kelių kareivių algai lygų atlyginimą: pulkininkas gaudavo 12 porcijų algą, leitenantas - 6, o iš kiekvienos porcijos buvo išlaikomi du kariai – draugas ir eilinis.

## Išformavimas
1775 m. Lietuvos Didžiosios kunigaikštystės etmono buožės kavalerijos pulkas buvo išformuotas. Jo pagrindu suformuotas 4-asis Lietuvos Didžiosios kunigaikštystės lauko etmono pėstininkų pulkas).

## Bibliografija

* 
* 

## Išnašos
LDK karinė komisija

**Lietuvos Didžiosios Kunigaikštystės karinė komisija** – Lietuvos Didžiosios Kunigaikštystės Seimo renkamas kolegialus vykdomosios valdžios organas, koordinavęs visus kariuomenės organizavimo ir aprūpinimo klausimus.

Lietuvos Didžiosios Kunigaikštystės karinė komisija buvo įsteigta 1764 m. Seimo nutarimu ir pradėjo veikti 1765 m. vasario 24 d. Gardine.

Komisija buvo skiriama 2 metų kadencijai. Jos sudėtį skirtingais laikotarpiais sudarė nuo 9 iki 16 narių.

Karūnos (Lenkijos) kariuomenės klausimus kuravo analogiška atskira komisija. 1788-1792 m. LDK ir Karūnos karinės komisijos buvo sujungtos į vieną - Abiejų Tautų Respublikos karinę komisiją. Po pralaimėto 1792 m. vidaus karo ir karo su Rusija (Targovicos konfederacija) ATR narių karinės komisijos vėl buvo atskirtos.

## Komisijos sudėtis

* Pirmininkas: Mykolas Kazimieras Oginskis.
* Petihorų komisaras Narbutas.
* Komisaras oberleitenantas LDK lauko etmono kavalerijos pulko vadas Pranciškus Bitautas ().
* Komisaras generolas majoras Antonijus Mykolas Pacas.
* Komisaras Lietuvos lauko raštininkas Juozapas Sosnovskis.

## Funkcijos
Komisija sprendė kariuomenės aprūpinimo ir apginklavimo klausimus, kontroliavo karinius finansus, karių rengimą, jų drausmės, karinių dalinių dislokavimo, karo teismo veiklos reglamentavimo klausimus.

1767 m. komisija išleido kavalerijos reglamentą – karinę chartiją.

## Literatūra

* Грыгор’еў, М.: Войска ВКЛ ад Сасаў да Касцюшкі (1765–1794). – Менск, 1994
* Gembarzewski, Bronisław: *Rodowody pułków polskich i oddziałów równorzędnych od r. 1717 do r. 1831*. Warszawa: Towarzystwo Wiedzy Wojskowej, 1925
* Szczygielski,  Wojciech: *[http://dspace.uni.lodz.pl:8080/xmlui/bitstream/handle/11089/3887/03Szczygielski.pdf Debata parlamentarna nad wyłonieniem składu Komisji Wojskowej w grudniu 1788 r].*, *[http://dspace.uni.lodz.pl:8080/xmlui/bitstream/handle/11089/19236/3-063_097-Szczygielski.pdf Z dyskusji parlamentarnej nad powołaniem Komisji Wojskowej w początkach obrad Sejmu Wielkiego].*

## Išnašos
Abdullah Ahmed

**Abdulachas Achmedas** (, g. 2003 m. lapkričio 3 d.) – Egipto krepšininkas, žaidžiantis NBA G lygoje besivaržančioje Vestčesterio „Knicks“ komandoje.

## Karjera

### Vestčesterio „Knicks“ (2023–2024 m.)
Jį NBA G lygos tarptautinėje naujokų biržoje šeštuoju šaukimu pasirinko Vestčesterio „Knicks“ komanda. Debiutiniame sezone Achmedas vidutiniškai pelnė po 5,8 taško, atkovojo po 6,9 kamuolio bei vidutiniškai blokavo po 1,2 metimo per rungtynes.

### Šiaulių „Šiauliai“ (2024 m.)
Rugpjūčio 21 d. Achmedas pasirašė dviejų metų sutartį su Šiaulių „Šiauliai“ komanda. Komandoje jis iš viso sužaidė šešias LKL rungtynes, kuriose vidutiniškai pelnė po 3,7 taško, ir keturias KMT rungtynes, kuriose vidutiniškai pelnė po 6,8 taško. Spalio 28 d. abipusiu susitarimu jo sutartis buvo nutraukta.

### Sugrįžimas į Vestčesterio „Knicks“ (2024–''dabar'')
Spalio 29 d. buvo paskelbta, jog Achmedas sugrįžo į Vestčesterio komandą.

## Nacionalinė rinktinė
Atstovavo Egipto jaunimo krepšinio rinktinei 2019 m. Afrikos jaunimo iki 16 metų krepšinio čempionate, kuriame rinktinė tapo čempionais. Jis taip pat atstovavo rinktinei 2020 m. Afrikos jaunimo iki 18 metų krepšinio čempionate, kuriame padėjo Egiptui iškovoti bronzą. Čempionate jis vidutiniškai pelnė po 8,3 taško, atkovojo po 8,8 kamuolio per rungtynes.

A. Achmedas Egipto vyrų krepšinio rinktinėje debiutavo 2023 m. pasaulio krepšinio čempionato atrankose.

## Išnašos
Apušvangio žudynės

**Apušvangio žudynės** (, ) – masinės civilių gyventojų žudynės Apušvangyje (tuometinė Rytų Prūsija, Vokietijos imperija, dabar Kaliningrado sritis, Rusija), kurias 1914 m. rugpjūtį, prasidėjus Pirmajam pasauliniam karui, įvykdė Rusijos imperijos kariuomenės dalinys.

## Žudynės
1914 m. rugpjūtį Rusijos kariams pradėjus pirmąjį Pirmojo pasaulinio karo puolimą Rytų Prūsijoje, 1914 m. rugpjūčio 27 d. jie be kovos pasiekė nedidelį Apušvangio kaimą ir žygiavo per jį. 1914 m. rugpjūčio 29 d. į neužimtą kaimą atvyko keturių kavaleristų žvalgybinis Vokietijos kariuomenės dalinys, kuris susidūrė su Rusijos imperijos kariuomenės automobiliu ir pradėjo šaudyti. Per susišaudymą žuvo vienas rusų karininkas, turtingos ir įtakingos rusų bajorų Trubeckojų giminės narys, o automobilis grįžo į Almenų kaimą, esantį maždaug už 5 km į rytus nuo Apušvangio.

Automobiliui grįžus į Almenas, rusų kareiviai sušaudė devynis atsitiktinai šalia stovėjusius civilius gyventojus (tarp jų ir burmistrą) bei sudegino 70 iš 81 namo. Tuo pat metu kai kurie kiti daliniai žygiavo į Apušvangį, kur pradėjo egzekucijas vyrams ir sudegino namus bei ūkinius pastatus. Iš viso sugriauti 78 pastatai iš 101 esamo. Žuvo 65 žmonės (28 vietiniai gyventojai, 37 pabėgėliai iš pietinės Rytų Prūsijos dalies).

Dėl vokiečių sėkmės Tanenbergo mūšyje rusų kariuomenė pasitraukė iš Apušvangio regiono, o 1914 m. rugsėjo 3 d. vokiečių kariuomenė kaimą atgavo be kovos. 1924 m. žuvusiesiems pastatytas paminklas, tačiau jis, kaip ir visas kaimas, buvo sunaikintas per Antrąjį pasaulinį karą 1945 m.

## Šaltiniai

* Horst Schulz: *Preußisch Eylau – eine Kreisstadt in Ostpreußen*, Lübeck 1998.
* Horst Schulz: *Der Kreis Preußisch Eylau*, Verden 1983.
Makdauelio apygarda

Jungtinėse Amerikos Valstijose yra dvi apygardos, pavadintos **Makdauelio apygarda** ():

*Makdauelio apygarda (Šiaurės Karolina);
*Makdauelio apygarda (Vakarų Virdžinija).
F-1 Trillion

**F-1 Trillion** – šeštasis amerikiečių reperio ir atlikėjo Post Malone studijinis albumas, išleistas 2024 m. rugpjūčio 16 d. Tai – pirmasis atlikėjo kantri muzikos albumas. Jam pristatyti išleisti trys singlai: „I Had Some Help“, „Pour Me a Drink“ ir „Guy for That“, o dainas kartu atlieka tokie atlikėjai, kaip Morgan Wallen, Blake Shelton ir Luke Combs.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 250 tūkstančių kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjo įrašu, pasiekusiu šią viršūnę. „F-1 Trillion“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje bei 43–ąją Lietuvoje.

Praėjus vos dvylikai valandų po albumo išleidimo buvo pristatyta praplėsta įrašo versija „*Long Bed*“, kurioje pridėtos devynios prieš tai neišleistos dainos.

## Dainų sąrašas
Visas dainas prodiusavo Louis Bell ir Charlie Handsome, išskyrus „I Had Some Help“, „Guy for That“ ir „Devil I've Been“, kurias taip pat prodiusavo Hoskins.

## Kūrybinė grupė
**Muzikantai**

* Post Malone – vokalas
* Craig Young – bosinė gitara
* Aaron Sterling – būgnai
* Derek Wells – elektrinė gitara , akustinė gitara 
* Larry Franklin – smuikas
* Dave Cohen – klavišiniai
* Louis Bell – elektronikos programavimas
* Charlie Handsome – elektronikos programavimas
* Paul Franklin – slankiojama gitara , gitara 
* Wes Hightower – pritariamasis vokalas 
* Bryan Sutton – akustinė gitara 
* Tim McGraw – vokalas 
* Todd Lombardo – akustinė gitara 
* Hank Williams Jr. – vokalas 
* Morgan Wallen – vokalas 
* Brent Mason – elektrinė gitara 
* Justin Schipper – gitara , slankiojama gitara 
* Blake Shelton – vokalas 
* Dolly Parton – vokalas 
* Brad Paisley – elektrinė gitara, vokalas 
* Luke Combs – vokalas 
* Lainey Wilson – vokalas 
* Jelly Roll – vokalas 
* Ernest – vokalas 
* Sierra Ferrell – vokalas 
* Chris Stapleton – vokalas 
* Hardy – vokalas 
* Billy Strings – vokalas 

**Techninis personalas**
* Louis Bell – prodiusavimas, garso inžinerija, vokalo prodiusavimas
* Charlie Handsome – prodiusavimas
* Hoskins – prodiusavimas 
* Ted Jensen – garso dizainas
* Ryan Gore – garso suvedimas
* Trent Woodman – garso inžinerija 
* Eric Lutkins – garso inžinerija 
* Byron Gallimore – vokalo garso inžinerija 
* Joey Moi – vokalo garso inžinerija 
* Scott Hendricks – vokalo garso inžinerija 
* Andrew Boullianne – garso inžinerijos pagalba
* Collin Reynolds – garso inžinerijos pagalba
* Grant Morgan – garso inžinerijos pagalba 
* Nick Mac – garso inžinerijos pagalba 
* Ryan Oswald – garso inžinerijos pagalba 

## Išnašos
Taučių geležinkelio tiltas

**Taučių geležinkelio tiltas** – geležinkelio tiltas per Žižmos dešinįjį intaką Upyną, Šiaulių rajono savivaldybėje, Raudėnų seniūnijoje, Taučių kaime. Vienkelis tiltas stovi linijos Vilnius–Klaipėda 247,964 kilometre, 1,2 km į pietus nuo kelio , 5 km į pietryčius nuo Raudėnų.

Išsaugotos autentiškos tarpukario statybos tilto metalinės ir mūro konstrukcijos, statinio tūrinė–erdvinė kompozicija. Tiltas paskelbtas regioninės reikšmės technikos paminklu, atspindinčiu tarpukario geležinkelių statybos raidą Lietuvoje, 2003 m. įrašytas į Kultūros vertybių registrą.

Aplink tiltą plyti lygus reljefas. Vieno tarpsnio metalinis tiltas atremtas į du tašytų akmenų blokų mūro ramtus su atramomis guoliams. Tiltą puošia profiliuoti ramtų karnizai, suformuoti iš akmeninių blokų. 

Perdangą sudaro 2 m aukščio šoninės plieninės sijos su standumo briaunomis, su apačioje pritvirtintomis išilginėmis ir skersinėmis sijomis, ant kurių įrengtas betoninis paklotas su pabėgiais su bėgiais. Tai retai pasitaikančių konstrukcijų pavyzdys, kai vėžė praeina aukštų plieninių sijų viduriu. Ankstesnė konstrukcija buvo sutvirtinta kniedėmis, vėliau pakeista į naują, sutvirtintą varžtais.

## Istorija

Tiltas Taučiuose pastatytas 1925 m., kai 1924–1926 m. buvo nutiesta Kužių–Telšių geležinkelio linija. 

2024 m. spalio 14–20 d. atliktas tilto kapitalinis remontas. Tiltas buvo pakeltas siekiant, jog būtų pakeisti atraminiai guoliai ir išbetonuoti nauji atramos taškai guoliams, dėl to traukinių eismas šiuo ruožu savaitei sustabdytas. Remonto darbų metu atliktas pabėgių keitimas, gelžbetoninių plokščių įrengimas, krantinių atramų fasado atnaujinimas, sankasos šlaitų ties krantinės atramomis sutvarkymas, prie tilto esančios upės vagos išvalymas ir sutvirtinimas ir kiti darbai, kurie leistų tilto tarnavimo laiką pratęsti dar iki 50 metų.

## Šaltiniai
Long Ailando įlanka

**Long Ailando įlanka** () – Atlanto vandenyno įlanka, įsiterpusi į šiaurės rytinius Jungtinių Amerikos Valstijų krantus, ties Niujorku, tarp Long Ailando salos ir žemyno. Plotas 3056 km², ilgis 145 km, plotis 5–32 kilometrai. Krantai vingiuoti, daug mažų įlankų. Ist Riverio sąsiauris jungia Long Ailando įlanką su Aukštutine Niujorko įlanka. Iš rytų įlanką riboja Oriento kyšulys (Long Ailandas) bei Plamo, Galo ir Fišerso salos, o vakaruose – Trogs Neko pusiasalis.

Įlankos gylis iki 100 m (rytuose). Potvynių aukštis nuo 1 m rytuose iki 2 m vakaruose. Long Ailando įlanka turi didelį baseiną, metinis įtekančių gėlų vandenų procentas siekia ~35 %. Įteka Konektikutas, Husatonikas, Temzė.

Įlankos vandenyse gausu planktono ir bentalės organizmų, palaikančių jaunų žuvų populiacijas. Komerciškai žvejojami menhedenai, taip pat krabai, omarai, dvigeldžiai moliuskai, veisiamos austrės. Populiari sportinė žūklė.

Prie Long Ailando įlankos įsikūręs Niujorkas, Niu Londonas, Niu Heivenas, Bridžportas. Gausu jachtų prieplaukų.

## Šaltiniai
Sterdžisas

**Sterdžisas** (angl. *Sturgis*) gali reikšti:
*Sterdžisas – angliška pavardė;
*Sterdžisas – miestelis Kanadoje;
*JAV
**Sterdžisas – miestas Mičigane;
**Sterdžisas – miestas Pietų Dakotoje;
**Sterdžisas – miestas Kentukyje;
**Sterdžisas – miestelis Misisipėje;
**Sterdžisas – gyvenvietė Oklahomoje.
Izraelio šalies lyga

**Izraelio šalies lyga** ( arba *Liga Artzit*) – buvusi 3-osios pakopos Izraelio futbolo lyga. Varžybos vykdavo vieningoje lygoje – priešingai nei žemesnėse pakopose, todėl ir pavadinta šalies lyga. Turnyrą vykdė Izraelio futbolo asociacija.

## Istorija

Lyga įkurta 1976 m. kaip 2-oji pakopa, žemiau Izraelio nacionalinės lygos. 1999 m. įkūrus Izraelio superlygą, šalies lyga tapo 3-ąja pakopa. 2009 m. Izraelio šalies lyga panaikinta.

## Čempionai

*  – Hapoel Hadera
*  – Bnei Yehuda Tel Aviv
*  – Hakoah Ramat Gan
*  – Hapoel Jerusalem
*  – Beitar Tel Aviv
*  – Hapoel Lod
*  – Beitar Tel Aviv
*  – Hapoel Haifa
*  – Bnei Yehuda Tel Aviv
*  – Beitar Netanya
*  – Tzafririm Holon
*  – Hapoel Jerusalem
*  – Hapoel Ramat Gan
*  – Tzafririm Holon
*  – Maccabi Petah Tikva
*  – Beitar Jerusalem
*  – Maccabi Herzliya
*  – Hapoel Rishon LeZion
*  – Maccabi Jaffa
*  – Hapoel Tayibe
*  – Hapoel Ashkelon
*  – Maccabi Jaffa
*  – Maccabi Netanya
*  – Hapoel Ramat Gan
*  – Hapoel Raanana
*  – Hapoel Jerusalem
*  – Hapoel Ramat Gan
*  – Ironi Nir Ramat HaSharon
*  – Hapoel Ashkelon
*  – Hapoel Bnei Lod
*  – Hapoel Ramat Gan
*  – Hapoel Jerusalem
*  – Sektzia Nes Tziona


## Nuorodos
* Liga Artzit (Soccerway.com)
Lazar Kojić

**Lazaras Kojičius** (; g. 1999 m. gruodžio 11 d.) – futbolininkas iš Serbijos, atraminis saugas.

## Karjera
Atstovavo Belgrado „Brodarac“, o 2018-ųjų pradžioje persikėlė į Sitardo „Fortuna“ (Nyderlandai). Po 16 metų į „Eredivisie“ sugrįžusiame Nyderlandų klube futbolininkui atsiskleisti nepavyko, todėl – iš pradžių nuomos pagrindais buvo skolinamas įvairiems Serbijos klubams (OFK Bačka, FK Radnik Surdulica). Vėliau žaidėjas gavo ilgalaikę traumą ir grįžo į Serbiją.

2020 m. vasarą pasirašė sutartį su Novi Sado „Proleter“ klubu. Per du sezonus atstovaudamas „proletarams“ sužaidė 53 rungtynes ir pelnė vieną įvartį.

2022–2023 m. sezone Lazaras Kojičius atstovavo Belgrado „Radnički“, kuris rungtyniavo Serbijos Pirmoje lygoje (antrasis divizionas). 

Nuo 2023 m. vasaros priklausė „Voždovac“ klubui. 

### „Hegelemann“ klubas
2024 m. rugpjūčio 22 d. paskelbta, kad futbolininkas prisijungė prie Kauno rajono „Hegelmann“ klubo.

2024 m. rugpjūčio 24 d. debiutavo A lygos rungtynėse prieš FK Kauno Žalgiris. Susitikimas baigėsi lygiosiomis 1-1.

2024 m. rugsėjo 22 d. pelnė įvartį A lygos rungtynėse prieš „Panevėžio“ klubą. Susitikimas baigėsi lygiosiomis 2-2

2025 m. rugpjūčio 14 d. oficiali FC Hegelmann svetainė paskelbė, kad futbolininkas parduotas Agrinijo „Panaitōlikós“ (Graikija).

## Statistika
; A lygos statistika

Spalvų reikšmės:
:  rungtyniavo A lygoje;

## Jaunimo rinktinės
Kitados atstovavo Serbijos jaunimo rinktinėms. Šešis kartus buvo kviečiamas į U-19 rinktinę bei po kartą atstovavo U-17 ir U-18 rinktinėms.

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* FC Hegelmann svetainė
Pallokerho Keski-Uusimaa (moterys)

**Pallokerho Keski-Uusimaa** arba trumpai vaginamas **PKKU** – Suomijos futbolo klubas iš Keravos/*Hyrylä* (). Moterų komanda dalyvavo Kansallinen liiga.

## Istorija
Moterų futbolo ekipa pateko į aukščiausią šalies lygą. 2024 m. liko paskutinėje vietoje (dešimtos) ir iškrito iš elito diviziono.

## Spalvinė gama
Klubo spalvos – raudona ir juoda.

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos tiekėjai
*  Joma

## Pasiekimai
* **Suomijos čempionatas** 
** Nugalėtojos (0) : 
* **Suomijos taurė** 
** Nugalėtojos (0) : 
** Finalininkės (0) : 
* **Lygos taurė** 
** Nugalėtojos (0) : 
** Finalininkės (0) :

## Sezonai

## Stadionas
* Klubo namų aikštė – „Kalevan UP/Hyrylä UP“ stadionas ().

## Taip pat skaitykite
* Pallokerho Keski-Uusimaa
* Kansallinen liiga

## Išnašos

## Nuorodos
* Oficiali klubo svetainė
* facebook paskyra
* SOCCERWAY
2024 m. Allsvenskan

**[[2024]] m. [[Allsvenskan]]** – aukščiausiosios Švedijos futbolo lygos sezonas. Skaičiuojant nuo lygos įkūrimo 1924 m., jubiliejinis – šimtasis. 

Sezonas prasidėjo 2024 m. kovo 30 dieną ir baigėsi lapkričio mėn. Dalyvavo 16 komandų. 

## Dalyviai

## Pokyčiai

## Turnyrinė lentelė

## Pereinamosios rungtynės
Allsvenskan keturioliktą vietą užėmusi komanda dėl išlikimo pajėgiausiame šalies divizione varžėsi su 2024 m. Superettan trečios vietos laimėtojais.
----

----

* **[[IFK Värnamo]] nugalėjo varžovus bendru rezultatu 3-2 ir išsaugojo vietą [[2025 m. Allsvenskan]].**
----

## Taip pat skaitykite
* 2024 m. Superettan
* 2024 m. Damallsvenskan

## Išnašos

## Nuorodos
* Oficiali lygos svetainė (Allsvenskan)
* SOCCERWAY 2024 m. Allsvenskan
* Transfermarkt 2024 m. Allsvenskan
* RSSSF duomenų bazė (Čempionai ir sezonai);
Izraelio A lyga

**Izraelio A lyga** ( arba *Liga Alef*) – 3-osios pakopos Izraelio futbolo lyga. Varžybos vyksta dviejose zonose – Pietų ir Šiaurės.

## Istorija

A lyga Izraelyje įkurta 1951 m. kaip 1-oji pakopa. Gana greitai, jau 1955 m. ji tapo 2-ąja pakopa (kadangi įkurta Izraelio nacionalinė lyga), o 1976 m. – 3-ąja pakopa (įkurta Izraelio šalies lyga). Dar kartą A lyga nuleista iki 4-osios pakopos 1999 m., kai buvo įkurta Izraelio superlyga, bet 2009 m. jai sugrąžintas 3-osios pakopos lygmuo, kadangi buvo panaikinta Izraelio šalies lyga.

## Čempionai

A lygos čempionai buvo nustatomi tik 1951–1963 m. 2-osios pakopos čempionai:
*  – Hakoah Tel Aviv
*  – Hapoel Kfar Saba
*  – Beitar Jerusalem
*  – Bnei Yehuda Tel Aviv
*  – Shimshon Tel Aviv
*  – Hapoel Tiberias
*  – Hakoah Tel Aviv
*  – Hapoel Ramat Gan

1963 m. Izraelio A lyga išskaidyta į dvi zonas – Pietų ir Šiaurės, todėl bendrasis čempionas nuo tol nėra nustatomas.

## Nuorodos
* Liga Alef (Soccerway.com)
Izraelio B lyga

**Izraelio B lyga** ( arba *Liga Bet*) – 4-osios pakopos Izraelio futbolo lyga. Varžybos vyksta 4 zonose – 2 Pietų ir 2 Šiaurės. Bendrasis lygos čempionas nėra nustatomas.

## Istorija

B lyga Izraelyje įkurta 1951 m. kaip 2-oji pakopa, nors analogiška pakopa gyvavo dar nuo 1937 m. Britų Palestinos mandate. Gana greitai, jau 1955 m. ji tapo 3-ąja pakopa (kadangi įkurta Izraelio nacionalinė lyga), o 1976 m. – 4-ąja pakopa (įkurta Izraelio šalies lyga). Dar kartą B lyga nuleista iki 5-osios pakopos 1999 m., kai buvo įkurta Izraelio superlyga, bet 2009 m. jai sugrąžintas 4-osios pakopos lygmuo, kadangi buvo panaikinta Izraelio šalies lyga.

1959 m. lyga suskaidyta į 4 zonines grupes.

## Nuorodos
* Liga Bet (Soccerway.com)
LDK gvardijos pėstininkų pulkas

**LDK gvardijos pėstininkų pulkas** () – Abiejų Tautų Respublikos Lietuvos Didžiosios Kunigaikštystės kariuomenės pėstininkų dalinys, pulkas.

## Formavimas ir pokyčiai
LDK gvardijos pėstininkų pulkas buvo suformuotas 1717 m. kariuomenės reformos išdavoje. Pulkas buvo dislokuotas Varšuvoje.

1776 m. pulke buvo 609 karių etatai. Pagal 1777 metų „kovo tarifus“ tikrasis karių skaičius siekė 609. 1789 m. ketverių metų Seimo pradėta kariuomenės reforma numatė ATR kariuomenės skaičių padidinti iki 100 000 karių. Trūkstant lėšų ši ambicija buvo sumažinta iki 65 tūkst. Gvardijos dalinių kiekio ar jų karių skaičiaus didinti neplanuota.

LDK gvardijos pėstininkų pulko pajėgumas 1792 m., Lietuvos kariuomenei prisijungiant prie Targovicos konfederacijos, buvo 568 karių etatai, praktiškai užpildyta buvo 550. Lietuvių ir lenkų tyrinėtojai sutaria, jog galima daryti prielaidą, kad 1794 metų balandį etatų skaičius pulke buvo 567 kariai, iš jų užpildyta buvo – 527.

Pulką sudarė vienas batalionas, sudarytas iš 8 kuopų. Pulko pajėgumas 1793 m. rugpjūčio 1 d. siekė 527 karius, o 1794 m. balandžio 16 d. – apie 490.

## Pulko kariai
Gvardijos pulkas buvo laikoms prestižiniu daliniu. Jo viršininko (lenk. *szef*) pareigos reiškė ir didelį atlyginimą ir dažniausiai buvo laikomos sinekūra. Viršininkai turėjo teisę atleisti (teikti paaukštinimui) pulko karininkus. Faktiškai pulkui dažniausiai vadovavo pulkininkas.

**Pulko šefai**:

* Gultzas (1717),
* Jokubas Henrikas Flemingas (LDK iždininkas, 1759),
* Kunigaikštis Adomas Kazimieras Čartoriskis (Podolės žemių generolas) (1775),
* Kunigaikštis Stanislovas Povilas Jablonovskis (generolas majoras, 1784),
* Ignotas Tyzenhauzas (1793 m., 1794 m. balandžio 15 d. ištremtas į Rusiją)

**Pulkininkai:**

* Pranciškus Šidelbachas (Franciszek Szyldebach / Schielbach) (1770 m. sausio 22 d.),
* Jonas Jurgis Deskuras (1774 m. liepos 20 d.).

## Bibliografija

* 
* 
* 
* 

## Išnašos
2024 m. Veikkausliiga

**2024 m. [[Veikkausliiga]]** – 94-asis Suomijos aukščiausiosios futbolo lygos sezonas. Sezonas prasidėjo 2024 m. pavasarį ir baigėsi rudenį. 

Dėl rėmimo sutarčių su Veikkaus, lyga vadinama **Veikkausliga**. Dalyvavo 12 komandų. 

## Dalyviai

## Pokyčiai lygoje

## Turnyrinė padėtis
### I etapas
; Dvylika komandų sužaidė du ratus, po 22 rungtynes.

### Stipriųjų grupė
; Šešios geriausios pirmojo etapo komandos tęsė kovą dėl apdovanojimų.

### Silpnųjų grupė
; Silpnųjų grupės komandos kovojo dėl išlikimo.

## Taip pat skaitykite
* Suomijos futbolas 2024 m.
* 2024 m. Ykkösliiga
* 2024 m. Ykkönen
* 2024 m. Kansallinen liiga
* Suomen Cup 2024

## Išnašos

## Nuorodos
* Oficiali svetainė
* RSSSF duomenų bazė (2024 m.)
* Globalsportsarchive
Velčas

**Velčas** () – miestas Jungtinių Amerikos Valstijų rytuose, pietinėje Vakarų Virdžinijos dalyje, prie Tag Forko upės. Makdauelio apygardos administracinis centras. 2020 m. JAV gyventojų surašymo duomenimis, mieste gyveno 3 590 gyventojai. Akmens anglies gavybos centras. Netoliese yra Panterų valstijinis miškas. 
## Istorija

XIX a. pradžioje vietovėje gyveno medžiotojai iš centrinės Virdžinijos, rytinio Kentukio ir vakarinės Šiaurės Karolinos.

1873 m. geologas Aizejas Velčas, kurio garbei suteiktas šio miesto pavadinimas, atvyko į Makdauelio apygardą įvertinti vietovės gamtinius išteklius. Jis pranešė, kad vietovėje yra gausu medienos ir aukštos kokybės akmens anglies. Dėl šios ataskaitos į Makdauelio apygardą kėlėsi daug akmens anglies verslininkų, 1891 m. pro Velčą nutiestas geležinkelis, gyvenvietė tapo apygardos administraciniu centru. 1894 m. Velčui suteiktos miestelio teisės. 1895 m. pastatytas teismo pastatas. Prasidėjus XX a., apygardoje kūrėsi daug naujų kalnakasybos miestelių, Velčas tapo paslaugų centru. Miestelyje pastatyta bankų, parduotuvių, bažnyčių, mokyklų, spaudos biuras, ligoninė. Akmens anglies kasybos bumo metais miestas augo stabiliai. 1895 m. jame gyveno apie 300 gyventojų; 1920 – 3 232. 1930 gyventojų skaičius pakilo iki 5376 gyventojų.

Mechanizavus kalnakasybą, miestas patyrė stiprų ekonominį nuosmukį, gyventojai prarado darbo vietas, emigravo. Miesto situacija taip pat pablogėjo po XX a. pabaigoje ir XXI a. pradžioje vykusių potvynių (ypač 2002 m.), nuo 1950 iki 2020 m. miesto gyventojų skaičius sumažėjo daugiau nei 45 %.

1992 m. Velčo miesto prekybinė dalis įtraukta į Nacionalinį istorinių vietų registrą.

## Geografija
Aplinkinėje vietovėje vyrauja statūs kalnai, V formos slėniai bei smailūs kalvagūbriai. Velčas išsidėstęs nedideliame, vietomis siauresniame už 300 m Tag Forko ir Elkhorno upių santakos slėnyje.

## Gyventojai
2020 m. JAV gyventojų surašymo duomenimis, mieste gyveno 59,58 % baltųjų, 28,13 % afroamerikiečių, 9,05 % lotynoamerikiečių, 2,26 % mišrios rasės, 0,5 % kitų rasių, 0,25 % azijiečių ir 0,22 % indėnų kilmės gyventojų.

## Šaltiniai
Berniukas ir garnys

**„Berniukas ir garnys“** (, , ) – 2023 m. japonų animė fantastinis filmas, kurio režisierius ir scenarijaus autorius Hayao Miyazaki. Filmas sukurtas studijoje „Studio Ghibli“. Filmą įgarsino Soma Santoki, Masaki Suda, Aimyon, Yoshino Kimura, Shōhei Hino, Ko Shibasaki, Takuya Kimura.

Filmas laimėjo „Oskarą“ už geriausią animacini filmą.

## Vaidmenys

* Soma Santoki – Mahito Maki
* Masaki Suda – Pilkasis garnys
* Aimyon – Ponia Himi
* Yoshino Kimura – Natsuko
* Takuya Kimura – Shoichi Maki
* Shōhei Hino – Prodėdė
* Ko Shibasaki – Kiriko
* Kaoru Kobayashi – Kilnus Pelikanas
* Jun Kunimura – Papūgų karalius
* Keiko Takeshita – Izumi
* Jun Fubuki – Utako
* Sawako Agawa – Eriko
* Shinobu Otake – Aiko
* Karen Takizawa- Warawara

## Išnašos
Unejuvas

**Unèjuvas**  () – miestas Lenkijos centrinėje dalyje, 17 km į šiaurės vakarus nuo Poddembicių, Lodzės vaivadijoje. Valsčiaus centras. Išlikusi viduramžių pilis, gotikinė katedra. Žymus kurortas prie Vartos upės, išvystytos vandens pramogos.

## Istorija

Pirmą kartą rašytiniuose šaltiniuose minimas 1136 m. Apie 1285 m. įgijo miesto teises. XIV–XV a. čia buvo reziduodavo Gniezno arkivyskupai. XVIII–XX a. priklausė vokiečiams ir vadinosi *Unienau*, 1943–1945 m. *Brückstädt*. XIX a. buvo netekęs miesto teisių.

## Miestų partnerystė

Miestai, su kuriais Unejuvas yra užmezgęs partnerystės ryšius:

*  Alatris
*  Anykščiai
*  Cchaltubas
*  Grindavikas
*  Horkos
*  Kraslava
*  Morahalomas
*  Naftalanas
*  Sonkajervis
*  Truskavecė


## Šaltiniai
Harpers Feris

**Harpers Feris** () – miestelis Jungtinių Amerikos Valstijų rytuose, Vakarų Virdžinijoje, Rytiniame Vakarų Virdžinijos apendikse, Mėlynajame kalnagūbryje, Šenandoa ir Potomako upių santakoje, prie Vakarų Virdžinijos, Virdžinijos ir Merilando trijų sienų sankirtos. Labiausiai į rytus nutolęs miestelis valstijoje. 2020 m. JAV gyventojų surašymo duomenimis, miestelyje gyveno 269 gyventojai. Yra muziejų, monumentų, istorinių pastatų, susijusių su JAV pilietiniu karu. 

## Istorija

Miestelį 1734 m. įkūrė Robertas Harperis. Jis taip pat įrengė keltą per Potomaką ir grūdų malūną Šenandoa upėje. JAV prezidentas Džordžas Vašingtonas šioje vietoje, dėl hidroenergijos potencialo, pasirinko pastatyti federalinį arsenalą. Iš Harperio palikuonių ši vieta nupirkta 1796 m.

Miestelis augo kaip šaliai svarbus arsenalas ir graižtvinių šautuvų gamybos centras. XIX a. nutiesus geležinkelį ir iškasus kanalą, miestelis tapo komerciniu centru.

1859 m. spalio 16–18 dienomis Harpers Ferio arsenalas buvo ginkluotų abolicionistų, kuriems vadovavo Džonas Braunas, puolimo taikinys. Antpuolis buvo svarbus sudėtingo plano panaikinti vergovę JAV, etapas. Braunas ir iš šešiolikos baltaodžių ir penkių juodaodžių sudaryta ginkluota grupė užėmė arsenalą spalio 16-osios naktį. Valstijos bei federaliniai kariai antpuolininkus nugalėjo, puolime žuvo septyniolika vyrų, įskaitant du Brauno sūnus. Braunas ir šeši gyvi likę jo sekėjai dalyvavo teismo byloje Čarls Taune ir prieš metų pabaigą pakarti.

Prasidėjus JAV pilietiniam karui, Harpers Feris buvo svarbi Vašingtono gynybos grandis, miestelis atakuotas tiek Sąjungos, tiek Konfederacijos karių. Garsiausias mūšis įvyko 1862 rugsėjo 13–15 dienomis, kai genorolo Tomo Džonatano Džeksono konfederatai kariai miestelį užėmė ir paėmė daugiau nei 12 500 karo belaisvių. Tai buvo didžiausias Sąjungos armijos pasidavimas JAV pilietiniame kare.

Harpers Feryje nuo 1869 iki 1955 m. veikė koledžas. 1944 m. įkurtas Harpers Ferio nacionalinis istorinis parkas, apimantis miestelio istorinę dalį.

## Gyventojai
2020 m. JAV gyventojų surašymo duomenimis, miestelyje gyveno 90,71 % baltųjų, 4,09 % lotynoamerikiečių, 3,35 % afroamerikiečių, 0,74 % azijiečių, 0,74 % kitų rasių ir 0,37 % mišrios rasės kilmės gyventojų.

= Miestų partnerystė =
*  – Čatamas-Kentas, Kanada.


Vaizdas:HFNHP main street.jpg|Pagrindinė miestelio gatvė
Vaizdas:Hill Top House, Harpers Ferry, WV.jpg|*Hilltop House*
Vaizdas:NWDNS-165-SB-26 Harpers Ferry Virginia.jpg|Miesto vaizdas 1865 m.
Vaizdas:JohnBrownFort2007.jpg|Džono Brauno fortas
Vaizdas:Winchester and Potomac Railroad Bridge, Harpers Ferry, WV - Appalachian Trail sign.jpg|Geležinkelio tiltas

## Šaltiniai
Izraelio G lyga

**Izraelio G lyga** (, arba *Liga Gimel*) – 5-osios ir žemiausios pakopos Izraelio futbolo lyga. Varžybos vyksta 8 regioninėse zonose, bendrasis lygos čempionas nėra nustatomas.

## Istorija

G lyga Izraelyje įkurta 1951 m. kaip 3-oji pakopa. Gana greitai, jau 1955 m. ji tapo 4-ąja pakopa (kadangi įkurta Izraelio nacionalinė lyga), o 1976 m. – 5-ąja pakopa (įkurta Izraelio šalies lyga). Dar kartą G lyga nuleista iki 6-osios pakopos 1999 m., kai buvo įkurta Izraelio superlyga, bet 2009 m. jai sugrąžintas 5-osios pakopos lygmuo, kadangi buvo panaikinta Izraelio šalies lyga.

Didžiąją dalį istorijos G lyga yra žemiausia Izraelio futbolo lygų pakopa, tik 1958–1985 m. buvo dar žemesnė – Izraelio D lyga.

## Regionai

G lygos regioninės zonos tik iš dalies sutampa su Izraelio apygardomis. 2020 m. buvo 8 regionai – Aukštutinė Galilėja, Centrinė apygarda, Jizrelis, Pietų apygarda, Samarija, Šaronas, Tel Avivas, Žemutinė Galilėja. Kai kuriais metais regionai buvo keičiami – taip buvo panaikinti Guš Dano, Haifos, Įlankos, Vakarų Galilėjos divizionai.

## Nuorodos
* Liga Gimel (Footboom1.com)
* Leagues of Israel (National-football-teams.com)
Civilization VII

**Sid Meier’s Civilization VII** – septintoji „Civilization“ serijos dalis, išleista 2025 m. vasario 11 d. Žaidimą kuria studija „Firaxis Games“, o leidyba užsiima kompanija „2K Games“.

## Žaidimo eiga
4X tipo Civilization VII žaidime žaidėjas turės prižiūrėti žmonių civilizacijos augimą nuo ankstyvųjų gyvenviečių iki pažangios kultūros. Žaidėjas naudos įvairius žmonių dalinius, atstovaujančius kariniams ir civiliniams vienetams, norėdamas tyrinėti žemėlapį, plėtoti savo civilizaciją per papildomus miestus, kultūrą ir technologijas, rinkti geografijos išteklius aplink savo gyvenvietes ir nugalėti grėsmes iš kitų civilizacijų, taip pat bandančių plėsti savo civilizaciją. Žaidėjas galės laimėti žaidimą įvairiomis pergalės sąlygomis – nuo ​​taikių sprendimų iki visiško karinio dominavimo pasaulyje.

Pirmą kartą Civilization serijoje žaidėjas galės rinktis šalies lyderį ir civilizaciją atskirai vienas nuo kito. Taip pat prie šalių lyderių pridėti filosofai, mokslininkai ir religiniai lyderiai. Pirmą kartą buvo supaprastinta istorinės eros sistema – sukurtos trys naujos senovės, tyrinėjimų ir moderniųjų laikų epochos.

## Išleidimas
Pirmą kartą apie kuriamą naują seriją „Firaxis“ pranešė 2023 m. vasarį.

Žaidimo pagrindine įgarsintoja išrinkta anglų aktorė Gwendoline Christie, labiausiai žinoma dėl vaidmenų „Sostų žaidimo“ seriale ir filme „Žvaigždžių karai: epizodas VII – galia nubunda“.

2024 m. birželio 7 d. buvo patvirtina, kad žaidimas bus išleistas 2025 m. vasario 11 d.

Civilization VII buvo įvertintas „daugiausiai palankiai“ pagal kritikus ir naudotojus „Metacritic“ sistemoje. Tinklalapio „OpenCritic“ duomenimis 76 proc. kritikų rekomendavo šį žaidimą.

## Išnašos

## Nuorodos
* Oficiali svetainė
Truskavecė

**Truskavecė** (arba ***Truskavecas***; ) – miestas vakarų Ukrainoje, 9 km į pietus nuo Drohobyčo, netoli sienos su Lenkija, Karpatų kalnų papėdėje. Balneologinis kurortas, garsėjantis mineralinėmis versmėmis, veikia apie 30 sanatorijų, yra daug vilų, 6 cerkvės. Geležinkelio stotis (galutinė ruožo stotis).

## Istorija

Minimas nuo 1427 m. , buvo Haličo-Voluinės žemėse, vėliau atiteko Lenkijai. 1772 m. po pirmojo ATR padalijimo atiteko Austrijai. XIX a. pradėta vystyti kurortinė veikla, tuo metu tai buvo gerai išvystytas kurortinis kaimas Drohobyčo apskrityje. 1918 m. kurortas vėl atiteko Lenkijai, bet prasidėjus II pasauliniam karui 1939 m. jį užėmė sovietai ir jis buvo priskirtas Ukrainos TSR. 1948 m. suteiktos miesto teisės. Sovietmečiu iki Truskavecės vykdavo traukiniai iš įvairių TSRS vietovių, taip pat ir Lietuvos.

## Miestų partnerystė
*  Dolny Kubinas
*  Jaslas, Limanova, Sanokas

## Šaltiniai
Špejeris

**Špejeris** () – miestas pietvakarių Vokietijoje, Reino krašto‑Pfalco žemėje, Reino kairiajame krante, apie 20 km į pietus nuo Liudvigshafeno, patenka į Reino–Nekaro aglomeraciją. Yra tiltas per Reiną, geležinkeliai ir plentai į Liudvigshafeną, Maincą, Strasbūrą; plento šaka per Reiną į Frankfurto prie Maino–Karlsrujės automobilių magistralę.

Vystoma mašinų ir įrengimų (lėktuvų, automobilių, mašinų, elektronikos, elektrotechnikos, laivų statybos), metalo apdirbimo, naftos perdirbimo, medienos apdirbimo, chemijos, poligrafijos, tekstilės, avalynės, alaus, tabako pramonė. Veikia katalikų kunigų seminarija, aukštoji administravimo mokykla, viešojo administravimo ir kiti mokslinio tyrimo institutai, Pfalco istorijos muziejus (su vyno muziejumi), technikos (eksponuojami automobiliai, lėktuvai, erdvėlaivio „Buran“ antrasis modelis), katedros ir vyskupijos, archeologijos muziejai, Pfalco krašto biblioteka, vaikų, jaunimo teatrai. Špejeryje nuo 1980 m. vyksta kasmetinis tarptautinis muzikos festivalis *Dom zu Speyer*.

Špejeryje išlikęs senamiestis su XI a. romaninio stiliaus Špejerio katedra (UNESCO pasaulio paveldo objektas), XIII a. miesto vartai, XVIII a. liuteronų Švč. Trejybės bažnyčia, senoji monetų kalykla, rotušė, XX a. pr. neogotikinė Memorialinė bažnyčia, neorenesansiniai Pfalco istorijos muziejaus rūmai.

## Istorija
Senovėje gyvenvietė buvo žinoma kaip *Noviomagus* bei *Civitas Nemetum* (pagal germanų gentį nemetus). 10 m. čia pastatytos romėnų kareivinės, 150 m. miestas pažymėtas Ptolemėjaus žemėlapyje. 275 m. jį sugriovė alemanai. Vėliau čia įsikūrė keli germanų kaimai, ilgainiui apsigyveno frankai. Špejerio pavadinimas atsirado nuo frankų gyvenvietės, vadintos *Spira*. Nuo VII a. tapo vyskupijos ir grafystės centru, kartais čia įsikurdavo frankų imperatoriaus dvaras. Špejerio reikšmė išaugo vietinei Salijų dinastijai pradėjus valdyti Šv. Romos imperiją. XI a. pastatyta katedra, miesto sienos.

1294–1797 m. Špejeris buvo laisvasis imperijos miestas. 1527–1689 m. čia buvo įsikūręs Šv. Romos imperijos aukščiausiasis teismas (*Reichskammergericht*), dažnai vykdavo reichstago posėdžiai. 1689 m. miestą sugriovė Prancūzijos kariuomenė, o 1797 m. prijungtas prie Prancūzijos. 1815 m. Špejeris atiteko Bavarijos karalystei, 1816–1945 m. buvo Bavarijos Pfalco centras. XIX a. pradėta plėtoti pramonė, padvigubėjo gyventojų. 1847 m. nutiestas geležinkelis.

1923–1925 m. Špejeris buvo okupuotas Prancūzijos, po II pasaulinio karo priklausė Prancūzijos okupacinei zonai.

## Miestų partnerystė
Špejeris užmezgęs partnerystės ryšius su Radviliškiu.


Speyer - Dom ab 1025, Maximilianstraße.jpg|Špejerio senamiestis
Speyer Dom pano.jpg|Špejerio katedra
Ayuntamiento de Speyer, Alemania, 2014-06-01, DD 01.jpg|Rotušė
Speyer - Altstadt - Altpörtel - Blick auf Domfassade und Kirchtürme mit Abendsonne.jpg|Senamiesčio reginys


## Šaltiniai
Jugoslavijos tarprespublikinė lyga

**Jugoslavijos tarprespublikinė lyga** () – buvusi 3-osios pakopos Jugoslavijos futbolo lyga. Didžiąją dalį savo laiko tai buvo atskirų Jugoslavijos respublikų turnyrai, paskutiniais sezonais varžybos vykdavo 4 zonose (Pietų, Rytų, Šiaurės, Vakarų).

## Istorija
Vieninga lyga įkurta 1950 m., tačiau jau po vieno sezono jos buvo atsisakyta, pereinant prie atskirų respublikų turnyrų. 1951 m. tai buvo 1-oji respublikų pakopa, 1952–1953 m. 2-oji, 1953–1955 m. ir 1973–1988 m. vėl 1-oji, o 1955–1973 ir 1988–1992 m. – zoninės lygos. Suyrant Jugoslavijai buvo 4 zonos, jose varžėsi 68 komandos (po 16–18 zonoje). Vėliau lyga panaikinta, jos vietoje veikė Serbijos ir Juodkalnijos III lyga.

## Čempionai
*  – Radnicki Beograd

## Nuorodos
* Stare lige (Fsgzrenjanin.com)
* Sezone kraljevina (Exyufudbal.in.rs)
Jugoslavijos futbolo supertaurė

**Jugoslavijos futbolo supertaurė** () – buvęs Jugoslavijos futbolo trofėjus, dėl kurio varžydavo šalies čempionai ir taurės laimėtojai. Nors pirmąjį ir paskutinį turnyras skyrė 20 metų, iš viso įvyko tik 3 dvikovos.

## Rungtynės

|-
|  || Crvena zvezda Beograd || Dinamo Zagreb || 4-1 ir 2-1
|-
| 1970 m. || colspan=3 | Nevyko
|-
|  || Crvena zvezda Beograd || Hajduk Split || 1-0 ir 4-2
|-
| 1972–1988 m. || colspan=3 | Nevyko
|-
|  || Partizan Beograd || Vojvodina Novi Sad || 2-2 (baud. 5-4)
|}

## Nuorodos
* Red Star, Roter Stern, Stella Rossa, Estrella Roja, Etoile Rouge, … Crvena zvezda (Strategija.org)
2024 m. Besta deild karla

**2024 m. [[Besta deild karla]]** – aukščiausioji Islandijos futbolo lyga. Dalyvavo 12 komandų. Sezonas prasidėjo 2024 m. balandžio d., o baigėsi 2024 m. spalio 27 d. 

## Dalyviai



## Pokyčiai

## Turnyrinė padėtis
### I etapas
* Po pirmojo etapo lyga buvo skeliama pusiau.

### Galutinė lentelė
* Antrame etape šešios geriausios komandos kovojo tarusavyje.
* Šešios prasčiausios komandos toliau kovojo dėl išlikimo lygoje.
* Breiðablik tapo 2024 m. sezono Islandijos futbolo čempionais.
* Čempionai paaiškėjo paskutinėse sezono rungtynėse, nes Víkingur Reykjavík ir Breiðablik turėjo po 59 taškus.
* 2024 m. spalio 27 d. Breiðablik nugalėjo varžovus (Víkingur Reykjavík) rezultatu 3-0 ir iškovojo čempionų titulą.


## Šaltiniai

## Nuorodos
* Oficiali svetainė (islandų kalba) ksi.is
* Ksi.is svetainė  (motalist)
* Soccerway (2024 m. aukščiausia lyga)
* fctables.com (Turnyrinės lentelės)
* RSSSF duomenų bazė (2024 m. sezonas)
Šerbornas

**Šerbornas** () – miestelis Jungtinėje Karalystėje, pietvakarių Anglijoje, Dorseto grafystėje, prie Jou upės, 10 km į rytus nuo Jouvilio. Stotis prie Londono–Penzaso geležinkelio, keliai į Jouvilį, Šaftsberį, Dorčesterį. Yra Švč. Mergelės Marijos abatijos bažnyčia (VIII a.), Šerborno pilis (XII a., dabar griuvėsiai, XVI a. šalia pastatyta rezidencinė pilis).

## Istorija
Gyvenvietė greičiausiai įkurta VII a., saksams užkariavus valų-kornų žemes. Šerbornas (*Scireburn, Shireburne*) rašytiniuose šaltiniuose minimas nuo 705 m., kai iš Vesekso vyskupijos sudaryta nauja Šerborno vyksupija. 860 m. Šerborne palaidotas Vesekso karalius Etelbaldas, 865 m. – jo brolis Etelbertas. Kurį laiką Šerbornas buvo Vesekso karalystės sostine. 1075 m. vyskupija perkelta į Senąjį Sarumą, o jos vietoje įsikūrė benediktinų vienuolynas. XII a. vyskupas Rodžeris pastatė Šerborno pilį. Vėliau ji buvo apleista, o 1645 m. (per Anglijos pilietinį karą) sugriauta. 1594 m. anglų karininkas Valteris Relis čia pasistatė rezidencinę pilį.


Sherborne Abbey - geograph.org.uk - 4191815.jpg|Abatija
Sherborne Old Castle Gatehouse - geograph.org.uk - 3609634.jpg|Senosios pilies griuvėsiai
Sherborne Post Office - geograph.org.uk - 3607291.jpg|Šerborno paštas


## Miestų partnerystė
Šerbornas užmezgęs ryšius su šiais miestais:

## Šaltiniai
Jonas Jurgis Deskuras

**Jonas Jurgis Deskuras** (, Deskurų herbo atstovas, 1748 m. gegužės 20 d. Ščerkuve – 1816 m. lapkričio 1 d. Varšuvoje) – Lietuvos Didžiosios Kunigaikštystės gvardijos pėstininkų pulko vadas, pulkininkas (1783 m.), Gardino Seimo deputatas nuo Ravos (1793 m.), Abiejų Tautų Respublikos sienos su Prūsija demarkacijos komisaras su 10 000 auksinų atlyginimu. Gardino konfederacijos narys.

Jis buvo Joachimo Jono Petro ir Klaros sūnus. Žmona – Salomėja iš Opackių giminės; vaikai: Mariana (*Marianna*), Jurgis (*Jędrzy*), Jonas Juozas (*Jan Józef*), Kazimieras (*Kazimierz*) ir Feliksas (*Feliks*).

Jo proproanūkis buvo II Lenkijos Respublikos (1918–1939) kariuomenės inžinierius pulkininkas Kazimieras Barancevičius (1880–1939).

## Bibliografija
* Mariusz Machynia, Valdas Rakutis, Czesław Srzednicki, Wojsko Wielkiego Księstwa Litewskiego, Kraków 1999.
* Volumina Legum, t. X, Poznań 1952
* 

## Išnašos
Betri Deildin kvinnur

**Betri Deildin kvinnur** arba **1. deild kvinnur** – aukščiausias moterų Farerų futbolo divizionas.

## Formatas
Daugiausiai taškų surinkusi ekipa tampa čempione. Čempionės patenka į UEFA moterų čempionų lygos turnyrą. 

## Istorija
1985 m. buvo įkurta lyga. Ilgą laiką KÍ Klaksvík buvo viena iš sėkmingiausių ekipų. 2017 ir 2018 m. jų dominavimą nutraukė EB/Streymur/Skála.

Nuo 2019 m. lygoje vėl stipriausios KÍ Klaksvík. 2023 m. sezone KÍ Klaksvík tapo čempionėmis. Iškovojo 23 titulą klubo istorijoje.

2025 m. sezone KÍ Klaksvík iškovojo čempionių titulą.

## Dalyvių skaičius
Dalyvių skaičius kisdavo: rungtyniavo šešios komandos, vėlesniais metais aštuonios.

2024 m. sezono dalyvės: B36 Tórshavn, Skála, Havnar Bóltfelag, Víkingur Gøta, KÍ Klaksvík, NSÍ Runavík, FC Hoyvík ir TB/FCS/Royn.

## Čempionės
* Dominuoja KÍ Klaksvík – 24 titulai.

## 2025 m. sezonas
* **1. deild kvinnur** – aukščiausioji moterų futbolo lyga.

### Galutinė lentelė

## Taip pat skaitykite
* Betri deildin menn (vyrai)

## Šaltiniai

## Nuorodos
* Oficiali svetainė
* RSSSF duomenų bazė
LDK Didžiojo etmono dragūnų pulkas

**LDK didžiojo etmono kavalerijos pulkas** (Lietuvos didžiojo etmono buožės raitelių pulkas, ) – Lietuvos Didžiosios Kunigaikštystės kariuomenės dalinys, lengvosios kavalerijos (dragūnų) pulkas, egzistavęs 1717–1775 m.

## Organizacinis formavimasis ir pokyčiai

Pulkas buvo suformuotas 1717 m. kariuomenės reformos metu. Dalinio pavadinime įtvirtintas didžiojo etmono buožės (lenk. *Bulawa Polna*) pavadinimas nurodė pulko pavaldumą didžiajam etmonui ir tam tikrą tarnybos jame prestižą.

1775 m. Lietuvos didžiojo etmono kavalerijos pulkas buvo performuotas į 2-ąjį LDK didžiojo etmono pėstininkų pulką.

## Pulko kariai

Tradiciškai nominaliu pulko vadu (šefu) buvo Lietuvos didysis etmonas.

; 

* Didysis etmonas Liudvikas Pociejus (1717 m., mirė 1730 m. sausio 3 d.),
* Kunigaikštis Mykolas Servacijus Višnioveckis (1735 m., mirė 1744 m.),
* Kunigaikštis Mykolas Kazimieras Radvila Žuvelė (m. 1762 m.),
* Kunigaikštis Mykolas Masalskis (m. 1768 m.),
* Mykolas Kazimieras Oginskis (1768–1775).

; 

* Kopec (1717 m.),
* Jabłonskis (1754–1759).
Karių algą reglamentavo 1717 m. etatas (nuostatai), kuriame buvo numatytos algų porcijos ir dalinių nuolatinės dislokacijos vietos su gaunamų algų šaltiniais, vadinamosios konsistencijos. Tautinio autoramento daliniuose – husarų, petihorų ir lengvosiose vėliavose – karininkai gaudavo kelių kareivių algai lygų atlyginimą: pulkininkas gaudavo 12 porcijų algą, leitenantas - 6, o iš kiekvienos porcijos buvo išlaikomi du kariai – draugas ir eilinis.

## Bibliografija

* 
* 

## Išnašos